Ditlhoko tse kang thuto, bodulo le bophelo bo botle hangata di shejwa ke mmuso o sebedisa ditjhelete tse bokelletsweng ka lekgetho kapa dithuso tsa dinaha tse ding. Ditlhoko tse kang dijo, boitshireletso, ditshebeletso tsa bongaka, boithabiso, diaparo, le mesebetsi di fetohile matla a kgannang bahwebi ba rekisang dintho kapa ditshebeletso tsena ka phahello hore ba atlehe. Ka ha mmuso kapa kgwebo e ke ke ya sebetsana le ditlhoko tsa setjhaba kaofela, ditjhabana di lokela ho sebetsana le mathata a mangata a metse le a naha. Ka botsona boemong ba batho feela. Tshebetsong ho a etsahala hore motho a shebane le mesebetsi e mmedi kapa e mengata, mme re hopole hore mesebetsi e meng e sa rerwang e ka nna ya ropoha e sa lebellwa - ho tjha ha naha/makgulo, poho ya hao e ntle e ka nna ya wela seretseng. Boiphihlelo bo bontshitse hore ha se mesebetsi yohle e ka etswang ka nako e le nngwe. Qeto e tshwanetse ho etswa ya hore ke efe e ka phallelwang pele - ya bohlokwa, e tlang pele ke efe?